cyanic-selkie/wikianc huggingface dataset:
1917. gada Krievijas revolūcija Latvijā
Pilsonisko politiķu darbība
Martā Rīgā izveidojās Latvijas Radikāldemokrātiskā partija, kas izdod laikrakstu "Jaunais Vārds". Liberāļus pārstāv Latvijas Republikāņu partija, un Latviešu Demokrātiskā partija, kas 29. jūnijā sāk izdot avīzi "Jaunais Laiks". Maskavā ar laikrakstu "Dzimtenes Atbalss" saistītie inteliģenti nodibina Latviešu Nacionāldemokrātu partiju. Partijas biedrs Linards Laicēns, kurš vēlāk kļūst par komunistu, saraksta un aprīļa beigās izdod brošūru "Latvijas valsts", kurā pieprasa ļoti plašu autonomiju. Partijas izpildkomiteja jūlijā pārcēlās no Maskavas uz Cēsīm, kur sāka izdot avīzi "Brīvā Latvija".
Mo Sizlaks
Momārs / Moriss "Mo" Sizlaks (en) ir tēls animētā televīzijas seriālā "Simpsoni".
1917. gada Krievijas revolūcija Latvijā
Pilsonisko politiķu darbība
29. aprīlī Valkā nodibināja Latviešu zemnieku savienība, kas izdeva laikrakstu "Līdums". Kārļa Ulmaņa vadītā partija ātri kļuva par vienu no lielākajām Vidzemē. Zemnieku savienībai pievienojās viens no eseru vadoņiem Miķelis Valters. Zemnieku savienība aizstāvēja autonomu Latviju Krievijas sastāvā, vēlēšanu tiesības visiem 20 gadus sasniegušajiem, vispārējo sociālo apdrošināšanu, bezmaksas izglītību, muižu konfiskāciju un zemes piešķiršanu bezzemniekiem.
Mo Sizlaks
Šo tēlu ir ierunājis Henks Azarija. Pirmoreiz Mo Sizlaks televīzijā parādījās pirmajā Simpsonu sērijā Simpsons Roasting on an Open Fire 1989. gada 17. decembrī. Viņš ir Mo tavernas īpašnieks un bārmenis, bārā parasti uzturas Bārnijs Gambls, Homērs Simpsons, Karls Karlsons, Lenijs Leonards, Sems, Lerijs un citi.
1917. gada Krievijas revolūcija Latvijā
Boļševiku nostiprināšanās
Maija sākumā Rīgas Strādnieku deputātu padomē sāka dominēt boļševiki Rūdolfa Endrupa un Jāņa Lencmaņa vadībā. 11. maijā padome paziņoja ka Pagaidu valdība nav spējīga pārtraukt karu un glābt Krievijas ekonomiku no sabrukuma.
Rīgā no 12. līdz 17. maijam notika Latviešu strēlnieku deputātu 2. kongress, kurā Krievijas 12. armijas virsniecības, pilsonības un mēreno sociālistu pārstāvji zaudēja boļševikiem. 17. maijā kongress nobalsoja par pāriešanu Ļeņina vadīto boļševiku pusē. Šis balsojums iezīmēja lūzumu attiecībās ar pilsoniskajām partijām, kuras tagad publiski sāka kritizēt strēlniekus par nodevējiem un dezertieriem. Lai vēlreiz apstiprinātu savu lēmumu, no 27. līdz 30. maijam notika Latviešu strēlnieku deputātu 3. kongress, kurā ar 185 pret 75 balsīm atkal apstiprināja 17. maija rezolūciju. Pēc šādas šķelšanās, nacionāli noskaņotie latviešu strēlnieku virsnieki 4. augustā nodibināja Latvju kareivju nacionālo savienību. 12. armijā pastiprinās revolucionārais sabrukums, sākas brāļošanās ar vāciešiem, tiek noslēgti vietēji pamieri.
18. jūnijā vairāki desmiti tūkstoši Rīgas strādnieku izgāja demonstrācijā pret Pagaidu valdību un pieprasīja miera noslēgšanu. Plašas demonstrācijas notika arī pārējā neokupētās Latvijas daļā. Neskatoties uz kareivju nevēlēšanos karot, Pagaidu valdība sāka Jūnija ofensīvu, kas izvērsās sakāvē. Pēc tam kad Pagaidu valdībai Petrogradā 3. un 4. jūlijā izdevās apspiest haotisku boļševiku apvērsuma mēģinājumu, naktī uz 6. jūliju Rīgā izcēlās sadursmes starp Pagaidu valdībai lojāliem vienībām un 3. Kurzemes pulka kareivjiem, kurās uzvarēja boļševikiem lojālie strēlnieki. Disciplīnas ieviešanai Pagaidu vadība 12. jūlijā armijā atjaunoja nāvessodus. Turpinoties Pagaidu valdības mēģinājumiem apspiest boļševikus, 21. jūlijā krievu kareivju vienības izpostīja Rīgas strādnieku milicijas namu, "Cīņas" redakciju. Uz laiku šķita, ka Pagaidu valdībai, ar meņševiku un eseru atbalstu padomēs, ir izdevies sagraut boļševikus un nostabilizēt savu varu.
Ar Vidzemes komisāra Priedkalna atļauju no 9. līdz 19. jūlijam strēlnieku apsargātajā Rīgas pilī notika LSD 5. kongress. 120 kongresa delegāti pārstāvēja 7672 LSD biedrus un 32 delegāti pārstāvēja boļševiku partijas 6427 biedrus. Kongresu vadīja boļševiks Jūlijs Daniševskis. Piedalījās arī mērenais spārns, ko vadīja Pauls Kalniņš, Fricis Menders, Kristaps Eliass u.c., kas neveiksmīgi aizstāvēja sadarbību ar pilsoniskajām partijām. Ar lielu balsu vairākumu kongress pieņēma aicinājumu gāzt Pagaidu valdību. Kongress apstiprināja 21. maija LSD Centrālkomitejas lēmumu par nepieciešamu daudzās padomes apvienot vienā Latvijas Strādnieku, bezzemnieku un kareivju padomē, kas pārņemtu varu. 29.-30. jūlijā Rīgas pilī sanāca 69 delegāti no Rīgas un Vidzemes padomēm, kas nodibināja Strādnieku un zaldātu apvienoto padomi un tās izpildkomiteju Iskolatu par kuras vadītāju 31. jūlijā ievēlēja Oto Kārkliņu. No 27 Iskolata locekļiem 23 bija boļševiki un 4 meņševiki-internacionālisti. 2. augustā Iskolats paziņoja, ka tas apvieno un pārstāv visus revolucionāros strādniekus, kareivjus un bezzemniekus.
Valkā no 14. līdz 16. jūlijam notika Latviešu Zemnieku savienības kongress. Partijas uzdevums bija sacensties ar boļševikiem augustā gaidāmajās Vidzemes apriņķu padomju vēlēšanās. Tā aizstāvēja tradicionālo zemniecību un noraidīja boļševiku kolektīvisma idejas.
1917. gada septembrī Voldemārs Zāmuels, Zigfrīds Anna Meierovics un Ādolfs Klīve Petrogradā tikās ar Pagaidu valdības vadītāju Kerenski. Protestēt pret valdību ieradās arī Oto Kārkliņš. Kerenskis apvainoja visus latviešus boļševismā, kritizēja strēlniekus un pārtrauca tikšanos. Daļa pilsonisko partiju sāka aizvien atklātāk runāt par iespējamo Latvijas atdalīšanos no Krievijas.
Vēlēšanas
Pēc plašas 26. marta igauņu kareivju un strādnieku demonstrācijas Petrogradā, 30. martā Pagaidu valdība sadalīja Vidzemes guberņu, igauņu apdzīvoto ziemeļu daļu pievienojot Igaunijas guberņai un piešķirot tai autonomiju. Vidzemes Pagaidu Zemes padome, sekojot igauņu piemēram, Pagaidu valdībai iesniedza projektu, kurā paredzēja - likvidēt vācbaltiešu pārvaldes iestādes, Latgali pievienot Vidzemei, un pēc Kurzemes atbrīvošanas izveidot autonomu Latviju, kas ietilptu Krievijas federācijā. 22. jūnijā Pagaidu valdība pieņēma "Vidzemes pašvaldības likumu" ar kuru apstiprināja jaunu pārvaldes orgānu veidošanu vēlēšanu ceļā, taču nepiekrita Latgali pievienot Vidzemei, izraisot plašu neapmierinātību latviešos un latgaliešos.
1917. gada otrajā pusē Pagaidu valdības sarīkoja vairākas brīvas un demokrātiskas vēlēšanas, kuru mērķis bija izbeigt haotisko padomju periodu un pāriet uz visu iedzīvotāju vēlētiem pārvaldes orgāniem. Bija paredzēts uz katriem 5000 iedzīvotājiem ievēlēt vienu Vidzemes Zemes padomes deputātu. Rīgas apriņķī (bez Rīgas) jāievēl 33, Cēsu 39, Valmieras 36 un Valkas 45 deputāti.
Notika pilsētu domju vēlēšanas, 17. augustā sākās Rīgas, Cēsu, Valmieras un Valkas apriņķu zemes padomju vēlēšanas, 20. augustā notika Vidzemes Zemes padomes vēlēšanas. Vācu uzbrukuma dēļ izjuka vēlēšanas Rīgas apriņķi, un pārējos apriņķos vēlāk notika papildvēlēšanas. Visur, izņemot Valkas pilsētas domi, uzvarēja LSD boļševiki. 12.-14. un 19.-21. novembrī notika Krievijas Satversmes sapulces vēlēšanas, kurās deputātu vietas ieguva Pēteris Stučka, Fricis Roziņš un Jānis Bērziņš, kamēr Zemnieku savienība ieguva vienu vietu.
Šim laikam raksturīgi, ka visas partijas ir savā ziņā revolucionāras. Piemēram, neviena partija neaizstāv monarhijas atjaunošanu. Izņemot sociāldemokrātus, pārējā partijām tūkst skaidras ideoloģijas, ir tikai dažādi priekšvēlēšanu solījumi. Gandrīz katrai partijai bija viens vai vairāki laikraksti, kas uzrunāja strēlniekus, neokupēto Vidzemi un Krievijas bēgļu centrus.
Rīgā vēlētāju sarakstos reģistrēja 160 000 vēlētāju. Balsot varēja arī sievietes. Frontes tuvuma dēļ vēlēt pilsētā ļauj arī ap 40 000 kareivju. Vēlēšanās piedalījās 13 saraksti kas pārstāvēja ne tikai politiski, bet arī etnisko spektru, vēlēšanās piedaloties ebreju, vācu, krievu un leišu-poļu-igauņu apvienotajiem sarakstiem. No 550 kandidātiem jaunajā Rīgas domē ievēlēja 120. Augustā notiek aktīva priekšvēlēšanu aģitācija. Neskaidru iemeslu dēļ 12. augustā izvērsās apšaude starp Pagaidu valdībai lojālu "nāves bataljonu" un 2. Rīgas latviešu strēlnieku pulku. Bojā gāja ap 30 kareivju un 50-100 ievainoja. 13. augusta vēlēšanās par derīgām atzina 123 192 rīdzinieku un 25 021 balsis. Stučkas vadītais LSD saraksts Rīgā saņēma 41,2% balsu un 49 no 120 domnieku vietām. 19 vietas ieguva vācbaltiešu koalīcija, 18 vietas dažādu sociālistu un ebreju Bunda koalīcija, kas bija gatava sadarboties ar LSD. 9 vietas ieguva Latvijas Demokrātu partija, 4 vietas Zemnieku savienības un nacionāldemokrātu koalīcija. Kopumā ap 3/4 jaunievēlēto domes deputātu bija dažādu virzienu sociālisti.
20. augusta vēlēšanās Vidzemē LSD saņēma 61% balsu, Zemnieku savienība 35%. Cēsu apriņķa padomes vēlēšanās LSD ieguva 67%, Valkas apriņķī 71% un Valmieras apriņķī 77% balsu. Valmieras apriņķī LSD ieguva gandrīz 33 tūkstošus balsu, kamēr Zemnieku savienība 15,3 tūkstošus, eseri 1283. Cēsu apriņķī LSD ieguva 21 tūkstoti, Zemnieku savienība 16,7 tūkstoti bet eseri 3380 balsis. Tādējādi no 40 deputātu vietām jaunajā Vidzemes Zemes padomē LSD ieguva 24, Zemnieku savienība 15, eseriem atstājot 1 deputāta vietu.
Jaunā Vidzemes Zemes padomes sanāca 29.-30. augustā Valkā, ievēlot valdi no 4 LSD deputātiem un 3 Zemnieku savienības deputātiem. Par priekšsēdētāju 29. augustā ievēlēja Iskolata priekšsēdētāju Oto Kārkliņu, kas turpmāk apvienoja abus amatus. Jau pēc ievēlēšanas divi Zemnieku savienības biedri atteicās darboties padomes valdē. Jaunu konfliktu izraisīja pilsonisko partiju pārstāvju tikšanās Petrogradā, lai sāktu darbu pie Latviešu pagaidu nacionālās padomes izveidošanas. LSD un Iskolats to uzskatīja par mēģinājumu veidot neievēlētu un šķeltniecisku organizāciju.
8. oktobrī Zemnieku savienība LSD iesniedza prasības savas darbības turpināšanai Zemes padomē: Boļševiki šajā laikā jau gatavojās varas sagrābšanai Petrogradā, un Oto Kārkliņš visas prasības noraidīja. 10. oktobrī Zemnieku savienība pārtrauca darbu Zemes padomē un to pameta.
Pēc Rīgas zaudēšanas
19. augustā Vācijas Impērijas 8. armija sāka Rīgas operāciju, kas dažas dienas vēlāk vainagojās ar Rīgas ieņemšanu. 12. Krievijas armija un strēlnieki atkāpās uz Vidzemi, kur krievu kareivji izvērsa marodierisma kampaņu. Daļa LSD Centrālkomitejas palika Rīgā, pārējiem evakuējoties uz Valmieru. 21. augustā jaunievēlētā Rīgas dome sanāca uz sapulci, bet jau vakarā pilsētā ienākušie vācieši domi atlaida, un vismaz 6 deputātus dažas dienas vēlāk nošāva. Revolūcijas politiskā dzīve turpmāk koncentrējās Cēsīs, Valmierā un Valkā.
Korņilova afēras izgāšanās augusta beigās ievadīja jaunu radikālisma vilni. Kerenskis bija spiests balstīties uz boļševiku kontrolētajām armijas vienībām. Boļševiki sāka kontrolēt Petrogradas un Maskavas padomes. Latviešu strēlnieki no komandieru amatiem padzina Kārli Goperu u.c. konservatīvos virsniekus. Septembra sākumā Iskolats strēlnieku vienībās ieviesa politiskos komisārus, par kuru vadītāju iecēla no Petrogradas atsūtīto Semjonu Nahimsonu, kurš bija dzimis Liepājā. 23.-24. septembrī Valkā notika LSD 14. konference, kas pieņēma lēmumu sekot Krievijas boļševiku norādījumiem.
Petrogradā bāzētā Latviešu bēgļu apgādāšanas centrālā komiteja, kuru vadīja Jānis Čakste, 1917. septembrī aicināja visu latviešu politisko spēku pārstāvjus 1. oktobrī tikties Petrogradā, lai sagatavotu kongresu, kas izveidotu Latviešu nacionālo padomi. LSD, boļšeiki un Vidzemes Zemes padome šo ideju noraidīja. Tādējādi 1. oktobra tikšanos Petrogradā apmeklēja tikai Zemnieku savienības un dažu sīkpartiju pārstāvji.
Arī Krievijas Vitebskas guberņas sastāvā esošajās padomēs izvirzās boļševiki, Daugavpilī viņi izstājas no Krievijas sociāldemokrātiskās strādnieku partijas. Daugavpilī, Rēzeknē, Ludzā notiek padomju pārvēlēšanās, kurās uzvar boļševiki. No 18.-22. oktobrim Daugavpilī notiek Krievijas 5. armijas kareivju padomju kongress. Armijas izpildkomitejā ievēl 28 boļševikus, 8 kreisos eserus, 15 labējos eserus un vēl 9 dažādus sociālistus.
10.-13. oktobrī Petrogradā notiek Ziemeļu apgabalu padomju kongress, kurā piedalās latviešu boļševiku delegācija. Viens no kongresa organizētājiem ir Somijas boļševiku vadītājs Ivars Smilga. Kongresa prezidijā darbojas Stučka. 16. oktobrī Valkā notiek LSD Ārkārtas konference, kas atbalsta Ļeņina 10. oktobra lēmumu par bruņotu sacelšanos. 18. oktobrī Cēsis izveido 12. armijas Kara revolucionāro komiteju, kas gatavojas boļševiku revolūcijai. Šajā laikā pulkvedis Jukums Vācietis, kurš pavasarī bija iestājies Nacionāldemokrātu partijā, izlemj pāriet boļševiku pusē un viņu ieceļ par 2. strēlnieku brigādes komandieri. Revolūcijas plānošanai nepiekrīt 2. strēlnieku brigādes 6. pulka komandieris pulkvežleitnants Krišjānis Berķis, kuru atbrīvo no amata. 1. strēlnieku brigādes komandieris pulkvedis Mārtiņš Peniķis šajā laikā sadarbojās ar boļševikiem sacelšanās plānošanā.
18.-21. oktobrī Petrogradā notika otrā pilsonisko partiju tikšanās, kas nodibina Latviešu pagaidu nacionālo padomi, kas 17. novembrī Valkā sanāk uz pirmo sapulci. Oktobra revolūcija iezīmēja lūzuma punktu pilsonisko partiju attieksmē pret Latvijas autonomiju. Redzot radikālās boļševiku valdības izveidošanos, latviešu politiķi sāka apsvērt pilnīgi neatkarīgas un demokrātiskas valsts izveidošanas iespējas.
Pēc Oktobra revolūcijas
Saņemot ziņu par Oktobra revolūcijas uzvaru Petrogradā, 27. oktobra pirmajās stundās strēlnieki beidza pakļauties 12. armijas vadības pavēlēm un sāka īstenot sacelšanās plānu. 27. oktobrī viņi ieņēma Cēsis, 29. oktobrī Valmieru. Revolūcijas dienās uz īsu laiku par atteikšanos piedalīties revolūcijā arestēja daudz virsnieku, kas pēc atbrīvošanas izvēlējās pamest dienestu strēlnieku pulkos.
12. armijas Zaldātu deputātu padomes izpildkomiteja, kurā vairākums bija menševikiem un eseriem, 28. oktobrī Cēsīs sasauca jau iepriekš plānoto 12. armijas kongresu. Mērenajiem sociālistiem izdevās panākt uzvaru daudzos jautājumos, bet boļševiki panāca, ka ar 248 pret 243 balsīm kongress atbalstīja Pagaidu valdības gāšanu un izteica atbalstu jaunajai padomju valdībai. Armijas padome ievēlēja divus līdzpriekšsēdētājus, un dažas nedēļas vēlāk boļševikiem izdevās pārņemt varu padomē.
Svarīgajā dzelzceļa un telegrāfa punktā Valkā koncentrējās pēdējās Pagaidu valdībai uzticīgās vienības, kas, redzot boļševiku uzbrukuma neizbēgamību, 7. novembrī bez pretestības pilsētā ļāva ienākt 6. Tukuma latviešu strēlnieku pulkam. 8.-9. novembrī Valkā notika Strādnieku, kareivju un bezzemnieku padomes sēde, kas pamatojoties uz Oktobra revolūciju, pārņēma varu no 12. armijas kara revolucionārās komitejas, likvidēja visas Pagaidu valdības radītās pārvaldes iestādes un ievēlēja jaunu Iskolata prezidiju, par kura priekšsēdētāju kļuva Fricis Roziņš. Padome arī pieņēma lēmumu uzņemt kontaktus ar Latgali, lai izveidotu vienotu Padomju Latviju. Šajā laikā Iskolats funkcionēja kā Vidzemes valdība. 22. novembrī Iskolats paziņoja par muižu konfiskāciju un zemes nacionalizēšanu. Konfiscēja 410 muižas.
Arī Krievijas 5. armijas vienības Latgalē atbalstīja boļševikus, 30. oktobrī ieņemot Daugavpili un Rēzekni. 3.-4. decembrī Rēzeknē notika boļševiku kontrolētais Otrais Latgales kongress, kurā atkal notika diskusija par pievienošanos Latvijai vai palikšanu Krievijā. 202 no 345 deputātiem nobalsoja par boļševiku piedāvājumu pievienoties Latvijai. Ļeņina vadītā Krievijas Tautas komisāru padome pieņēma lēmumu par Ludzas, Rēzeknes un Daugavpils apriņķu atdalīšanu no Vitebskas guberņas un pievienošanu Vidzemes guberņai.
Decembra sākumā strēlnieku Apvienotā rota un 6. Tukuma latviešu strēlnieku pulks devās uz Petrogradu, kur apsargāja Ļeņina vadības ēkas. 7.-8. decembrī Cēsīs notika 5. strēlnieku kongress, zināms arī kā Apvienotā latviešu strēlnieku pulku Lielā padome. Tajā piedalījās 244 delegāti, no kuriem 42 bija Iskolatstrela locekļi. Par kongresa priekšsēdētāju ievēlēja Vilhelmu Steinhardu. Lai arī boļševiki pilnībā dominēja, kongresā izskanēja sūdzības par apgādes un apģērba trūkumu. Pulku pārstāvji ziņoja, ka tie nav gatavi karadarbībai. Kongress atbalstīja prasību par vienota latviešu korpusa izveidošanu, kā arī kritizēja jaunievēlēto Satversmes sapulci.
LSD 14.-16. decembrī noturēja 15. konferenci, kurā aizstāvēja ideju par autonomu Latviju Padomju Krievijas sastāvā. 16.-18. decembrī Valmierā notika Latvijas strādnieku, kareivju un bezzemnieku deputātu padomju II kongress no kura 297 delegātiem 258 bija boļševiki. Kongress pasludināja padomju varas nodibināšanu Latvijā un sevi par augstāko varas orgānu. Kongress atbalstīja Latvijas palikšanu Krievijas sastāvā, atbalstīja jauno Ļeņina valdību un apstiprināja Latgales pievienošanu Vidzemei. Atkārtoti atbalstīja 8 stundu darbalaiku, muižu konfiskāciju un to pārvaldības nodošanu bezzemnieku padomēm. Kongress ievēlēja jaunu Iskolata sastāvu ar 69 locekļiem. Par priekšsēdētāju atkārtoti ievēlēja Frici Roziņu. 19. decembrī tika publiskots manifests par padomju varas nodibināšanu Latvijā:
Drīz pēc Oktobra revolūcijas notika jau Pagaidu valdības ieplānotās Krievijas Satversmes sapulces vēlēšanas, kurās Vidzemes un Latgales boļševiki ieguva pāri par 75% balsu. Strēlnieku pulkos gandrīz 95% nobalsoja par boļševikiem. Vidzemē nobalsoja 136 080 vēlētāju no kuriem 97 781 nobalsoja par boļševistisko LSD sarakstu. Pagastu iedzīvotāju mītiņos bieži pieņēma deklarācijas jaunās Tautas Komisāru Padomes (valdības) atbalstam. Tā kā Satversmes sapulcē eseri bija ieguvuši lielāko deputātu daļu, LSD sāka gaidāmo sapulci visādi kritizēt, atsakoties to atzīt jau pirms tās sanākšanas.
Iskolats decembrī sāka ieroču konfiskācijas, un veidoja Sarkano gvardu vienības. Decembrī slēdza laikrakstus "Līdums" un "Laika Vēstis", 1918. gada janvārī slēdza meņševiku "Strādnieku Avīzi". Tālāku boļševiku kontrolētās padomju varas izveidošanu izbeidza 1918. gada februārī sāktais Vācijas karaspēka uzbrukums, ar kuru visa Latvijas teritorija nokļuva vācu militārās pārvaldes kontrolē.
2019. gada Pasaules čempionāts šosejas riteņbraukšanā
2019. gada Pasaules čempionāts šosejas riteņbraukšanā notika Harogeitā, Apvienotajā Karalistē, no 22. līdz 29. septembrim. Tas bija 92. Pasaules čempionāts un ceturtā reize, kad tas notika Apvienotajā Karalistē.
Kristīne Šefere
Kristīne Šefere (dzimusi 1981. gada 4. decembrī Rīgā) ir visu laiku panākumiem bagātākā latviešu badmintoniste, 66 reizes izcīnījusi Latvijas čempiones titulu badmintonā (53 individuālajās, 13 komandu sacensībās). Divkārt atzīta par Latvijas gada badmintonisti. Pašlaik strādā arī kā badmintona trenere (2006. gadā absolvējusi LSPA šajā specialitātē).
2019. gada Pasaules čempionāts šosejas riteņbraukšanā
Čempionāts sastāvēja no 11 sacensībām: grupas un individuālā brauciena vīriešiem, sievietēm, vīriešiem līdz 23 gadu vecumam, jauniešiem un jaunietēm, kā arī jauktās komandu stafetes vīriešu un sieviešu nacionālajām izlasēm.
Kristīne Šefere
K. Šeferi trenē viņas tēvs Arnis Šefers.
Karjera
Pirmo Latvijas čempiones titulu K. Šefere ieguva jau 11 gadu vecumā sieviešu dubultspēlēs (pārī ar Daci Šneideri) 1993. gadā, gadu vēlāk viņa uzvarēja sieviešu vienspēļu kategorijā. 1997. gadā, uzvarot visās trijās iespējamajās kategorijās, pirmoreiz kļuva par absolūto čempioni, šo panākumu atkārtojot vēl 10 reizes. Karjeras laikā Šefere ir spēlējusi piecu ārvalstu komandu līgās vai čempionātos — Dānijā, Nīderlandē, Čehijā, Polijā un Lietuvā.
2019. gada Pasaules čempionāts šosejas riteņbraukšanā
Distances
Harogeitas pilsētā tika izveidoti divi apļi, ko dalībnieki veiks vairākas reizes. Sacensības sākās dažādās Jorkšīras grāfistes vietās, ieskaitot Norhallertonu, Riponu, Jorku, Beverliju, Donkasteru un Līdsu.
Aktrise Ragārēs
"Aktrise Ragārēs" ir 1996. gadā izdota latviešu televīzijas videofilma, kas tika pārraidīta kanālā LTV1. Filmas pamatā ir Ilzes Kalnāres sarakstīts garstāsts ar tādu pašu nosaukumu.
2019. gada Pasaules čempionāts šosejas riteņbraukšanā
Sacensību grafiks
Visi laiki norādīti pēc vietējā, Britu vasaras laika jeb UTC+01:00.
Aktrise Ragārēs
Sižets
Seriāla darbība norisinās 20. gadsimta 30. gados. Ieva ir beigusi teātra skolu, tomēr nav ieguvusi vietu teātrī, tāpēc atstāj darbu mušpapīru fabrikā un pieņem vasaras meitas darbu lauku mājās Ragārēs. Laika gaitā Ievai rodas mīlas jūtas pret Siliešu saimnieku, bet lepnuma dēļ viņa atsakās no laimes.
Kristīne Šefere
Karjera
2015. gadā izcīnīja Latvijai pirmo titulu BWF International sērijas turnīrā Marokā, kur pārī ar Ievu Popi uzvarēja dubultspēļu kateogrijā. Šajā gadā viņa arī pārstāvēja Latviju Eiropas spēlēs, gan vienspēlēs, gan dubultspēlēs (pārī ar I. Popi) piedzīvodama tikai zaudējumus.
2019. gada Pasaules čempionāts šosejas riteņbraukšanā
Latvijas sportistu dalība
Latvijas Riteņbraukšanas federācija startam čempionātā pieteica 7 braucējus:
Norvēģijas sastāvā startēja arī latviete Vita Heine, kas individuālajā braucienā sievietēm ieņēma 21. vietu, bet grupas braucienā 51. vietu.
Kristīne Šefere
Karjera
2016. gadā izcīnīja dalītu 9. vietu Eiropas čempionātā, kas ir augstākais Latvijas spēlētāju sasniegums šāda līmeņa sacensībās.
2017. gada janvārī, saņemot balvu kā Latvijas gada badmintonistei, K. Šefere paziņoja par karjeras beigām, tomēr 2017. gada nogalē atgriezās Latvijas badmintona apritē.
BWF International Challenge/Series turnīru fināli
Sieviešu dubultspēlēs
Mūzikas menedžeris
Mūzikas menedžeris ir cilvēks vai uzņēmums, kas vada mākslinieka profesionālo karjeru mūzikas industrijā. Mūzikas menedžeris seko līdzi sava klienta biznesa komerciālajai pusei, palīdz viņam pieņemt lēmumus un sniedz padomus dažādos jautājumos, kas var ietekmēt viņa karjeras gaitu.
Mūzikas menedžeri strādā ar dažādiem māksliniekiem: mūzikas grupām, dziedātājiem, dīdžejiem. Mākslinieks var nolīgt mūzikas menedžeri, bet speciālists var arī atrast un atklāt mākslinieku (plašākai sabiedrībai), sadarbojoties ar viņu. Parasti viņu savstarpējās saistības un garantijas ir noteiktas līgumos. Mūzikas menedžera galvenais uzdevums ir palīdzēt pieņemt svarīgus lēmumus, organizēt turnejas, akcijas, slēgt komerciālus darījumus un pārskatīt līgumus. Mūzikas menedžera darbs var aptvert arī citas jomas; viņš var darboties kā preses atašejs, kluba promotieris, rezervācijas aģents, grāmatvedis, personīgais juridiskais konsultants utt. Bieži šīs jomas netiek nostiprinātas līgumā, kas rada domstarpības.
Alotājkožu dzimta
Alotājkodes (Tischeriidae) ir zvīņspārņu kārtas dzimta, kas apvieno trīs ģintis. Dzimtai ir plaša izplatība, un tā sastopama lielākajā daļā kontinentu, izņemot Austrāliju. Lielākā sugu daudzveidība Holarktikā.
2004. gadā tika atklātas un aprakstītas divas jaunas, Galapagu salām endēmas sugas Astrotischeria scalesiaella un Astrotischeriaa alcedoensis.
Apraksts un dzīvesveids
Tās ir ļoti mazas kodes, kuru spārnu plētums ir no 0,6—1,1 cm. Krāsa parasti dzeltenpelēka līdz brūnganai ar brūniem vai melniem punktiem un plankumiem, dažkārt metālisku nokrāsu.
Tischeria ģints kāpuri pamatā barojas uz dižskābaržu un pabērzu dzimtu augiem, Coptotriche ģints kāpuri — rožu un dižskābaržu dzimtu, bet Astrotischeria — kurvjziežu un malvu dzimtu augiem. Nereti rada kaitējumu.
Sistemātika
Līdz 1972. gadā veiktajai revīzijai dzimtu pārstāvēja viena ģints Tischeria. 2003. gadā klajā nāca lietuviešu pētnieku veiktā globālā analīze, saskaņā ar kuru tika izdalītas trīs ģintis:
Sninas apriņķis
Sninas apriņķis ir Slovākijas Prešovas apgabala administratīvā iedalījuma vienība. Robežojas ar Prešovas apgabala Humennes apriņķi, Košices apgabala Sobrances apriņķi, kā arī Poliju un Ukrainu.
Sninas apriņķa Topoļas ciemā dzimis mācītājs, rusīnu kultūras darbinieks Aleksandrs Duhnovičs (Александер Духновіч, 1803-1865), bet Belas pie Cirohas ciemā - futbolists Jans Muha (Ján Mucha, 1982).
Lēļu un svīru virskārta
Kopīgās īpašības
Visi šīs grupas putni ir ļoti labi lidotāji un lielāko daļu dienas pavada gaisā spārnos. Grupas vēsturiskie priekšteči ir bijuši kukaiņēdāji, bet attīstoties un sadaloties kārtās un dzimtās, kolibri kļuvuši par nektārēdājiem. Visiem šīs grupas putniem raksturīgs plats knābis ar plašiem un lieliem nāsu atvērumiem, kas sugām ar īsiem knābjiem gandrīz sasniedz knābja galu. Vienlaicīgi apakšžoklis ir šaurs un slaids.
Sistemātika
Lēļu un svīru virskārta (Cypselomorphae)
Coptotriche
Coptotriche ir alotājkožu dzimtas ģints, kurā ietilpst ap 40 sugu. Tās ir izplatītas Amerikā - Neartikas un Neotropu apgabalos.
Maikls Metjūss
Maikls Metjūss (en; dzimis ) ir profesionāls Austrālijas treka un šosejas riteņbraucējs, kurš pārstāv UCI ProTeam komandu .
Coptotriche
Sugu saraksts:
Maikls Metjūss
Karjera
Metjūss saņēma Austrālijas Sporta institūta stipendiju un 2010. gadā viņš kļuva par U23 Pasaules čempionu grupas braucienā. 2015. gada Pasaules čempionātā izcīnījis sudraba medaļu grupas braucienā elites grupā.
2011. gadā Metjūss pievienojās  komandai, kurā aizvadīja 2 sezonas. 2012. gada sezonas beigās Metjūss pameta ' komandu un pievienojās '.
Par lielākajiem sportiskajiem panākumiem uzskatāmas 3 uzvaras Tour de France posmos, 3 uzvaras Vuelta a España posmos un 2 uzvaras Giro d'Italia posmos. Kopā ar komandu Metjūss uzvarēja arī 2014. gada Giro d'Italia pirmajā posmā komandu braucienā un 6 posmus valkāja rozā līdera krekliņu. Pēc tāda paša scenārija Metjūss uzsāka 2015. gada Giro d'Italia, ar komandu uzvarot pirmā posma komandu braucienā, bet pats triumfējot 3. posmā.
2018. gadā uzvarēja abās Kanādā notiekošajās Laurentian Classics viendienas sacensībās — Grand Prix Cycliste de Québec un Grand Prix Cycliste de Montréal. Nākamajā gadā Metjūss atkārtoti uzvarēja Grand Prix Cycliste de Québec.
2020. gadā uzvarēja Bretagne Classic viendienas sacensībās. Augusta beigās komanda paziņoja, ka ļaus Metjūsam gadu ātrāk pārtraukt līgumu. Drīz pēc tam Metjūss paziņoja par atgriešanos Austrālijas komandā  līdz ar nākamās sezonas sākumu.
Karlo Adzeljo Čampi
1941. gadā ieguva grādu literatūrā, bet 1946. gadā absolvēja Pizas Universitāti, iegūstot grādu jurisprudencē. Tajā pašā gadā sāka strādāt Itālijas Bankā. 1960. gadā sāka strādāt Itālijas Bankas centrālajā pārvaldē, bet 1973. gadā kļuva par ģenerālsekretāru, 1976. gadā — par viceģenerāldirektoru. 1978. gadā Karlo Adzeljo Čampi kļuva par Itālijas Bankas ģenerāldirektoru.
No 1996. līdz 1999. gadam Karlo Adzeljo Čampi bija Itālijas valsts kases un budžeta ministrs. Šajā laikā Itālija iestājās eirozonā, pārejot no Itālijas lirām uz eiro.
Diāna (nozīmju atdalīšana)
Diāna var būt:
Sarkanā egle
Sarkanā egle (Picea rubens) ir egļu suga, kas ir endēma Ziemeļamerikai, no Kvebekas austrumu daļas līdz Jaunskotijai, no Adirondakas kalniem uz rietumiem, un no Jaunanglijas dienvidiem līdz Ziemeļkarolīnas rietumiem. Šo sugu angliski dēvē arī par dzelteno egli, Rietumvirdžīnijas egli, austrumu egli un he-balzamu.
Ivans Hašeks
Ivans Hašeks (cz, dzimis ) ir Čehijas futbola treneris un bijušais futbolists, spēlēja pussarga pozīcijā, bijis Čehoslovākijas un Čehijas futbola izlases dalībnieks.
Savu lielāko karjeras daļu, 11 gadus, pavadījis Čehijas klubā Sparta Prague, kur kopumā izcīnījis piecus Čehoslovākijas čempionu titulus. Divas reizes ticis atzīts arī par Čehoslovākijas gada futbolistu. Spēlējis arī Francijas klubā Strasbourg un Japānas klubos Sanfrecce Hiroshima un JEF United Chiba.
Ar Čehoslovākijas futbola izlasi piedalījies 1990. gada FIFA Pasaules kausā, kur viņš bija komandas kapteinis.
Kā treneris vadījis komandas Čehijā, Francijā, Japānā, AAE, Saūda Arābijā un Katarā. Bijis arī Gabonas un Čehijas futbola izlases galvenais treneris. No 2021. līdz 2022. gadam Hašeks bija Libānas futbola izlases galvenais treneris.
Spēlētāja karjera
Sparta Prague
Individuālie sasniegumi
Trenera karjera
Sparta Prague
Al-Ahli
Dobeles aplenkums (1280)
1280. gada Dobeles aplenkums notika 1280. gada novembrī pēc Nameiša vadītā karagājiena uz Rīgu. Karagājiens uz Dobeli tika organizēts pēc mestra Konrāda ierašanās Livonijā, kad viņam izdevās sapulcināt gan savu vasaļu, gan arī Tērbatas un Rēveles karapulkus. Uzbrucēji nopostīja Dobeles pilsētu un aplenca Dobeles pilskalnu, kuru pirms tam krustnešiem ne reizi nebija izdevies ieņemt. Tādēļ pie aizsarggrāvja uzcēla akmeņu mešanas iekārtu pils sagraušanai. Tomēr, kad tika saņemta vēsts, ka pils aizstāvjiem no Lietuvas puses izsūtīti papildus spēki, krustneši nolēma pārtraukt aplenkumu un doties tiem pretī. Sadursme notika kādā purvainā vietā, kur ordeņa jātnieki iestiga un mestrs pieņēma lēmumu atgriezties Rīgā.
Atskaņu hronikas vēstījums
Pēc mestra Konrāda ierašanās Livonijā, ordeņa brāļi viņam ieteica doties jaunā karagājienā uz Dobeles pili. Noteiktajā dienā mestrs Rīgā sapulcināja visu sev padoto ordeņa fogtu karapulkus, ieradās arī Tērbatas bīskaps Frīderihs no Hāzeldorfas (Vriderich, 1268–1284) un Rēveles pilskunga karadraudze ar saviem karogiem. Krustnešu karaspēks izpostīja Dobeles pilsētu un nogalināja tās iedzīvotājus, no kuriem tikai "retais izglābās, kas pilī tverties nepatapa". Kad pils ienemšanai uzbrucēji uztaisīja akmeņmeti un uzstādīja to pils aizsarggrāvja priekšā, tika saņemta ziņa, ka no Lietuvas puses Dobeles aizstāvjiem palīgā devies liels karaspēks. Krustneši saskaldīja akmeņmeti un turpināja karagājienu. Karaspēku sadursme notika uz ceļa starp Dobeli un Lietuvu vietā, kas hronikā nosaukta par Slakenkapeni (Slackenkappen), iespējams, pie Tērvetes pietekas Skujaines. Ieraudzījuši krustnešu karaspēka lielumu, pagāni atkāpās kādā purvainā vietā. Jātnieku pulks landmaršala vadībā devās tiem pakaļ, bet iestiga vēl neaizsalušā purva vietā un pārtrauca uzbrukumu par spīti Tērbatas bīskapa Frīderiha iebildumiem. Ordeņa vadība nolēma atgriezties Rīgā, kur mestru un Tērbatas bīskapu ordeņa bārļu sētā uzņēma kā varoņus.
Serious Sam
Serious Sam ir pirmā video spēle (izdota divās epizodēs) Serious Sam sērijā. Tā ir pirmās personas šaujamspēle (ar trešās personas šaujamspēles iespējām), ko izstrādāja Horvātijas kompānija Croteam. Sākotnēji spēle tika izlaista tikai personālajiem datoriem, taču Serious Sam pieaugošā popularitāte izraisīja spēles pārnešanu uz vairākām citām platformām, ieskaitot Xbox, GameCube, PlayStation 2 un Xbox Live Arcade.
Sērija seko galvenā varoņa Sema Nopietnā Stouna (Sam "Serious" Stone) piedzīvojumiem un viņa cīņai pret ārpuszemes iebrucēju armiju, ko sauc par Mental.
Spēlēšana
Serious Sam spēles tiek veidotas tradicionālā pirmās personas šaujamspēļu stilā, kā piemēram, Doom un Quake. Ienaidnieki parādās bieži un uzbrūk lielos viļņos no visas kartes, un spēlētājam ir jāizvairās no viņu šāviņiem un uzbrukumiem, ko parasti dara lecot un pārvietojoties, nevis slēpjoties. Veselība un bruņas neatjaunojas pašas, tā vietā to papildina ar pakām, kas ir atrodamas visos līmeņos. Atlikusī veselība ir redzama kā procentuāls skaitlis uz ekrāna. Cīņas ir ātras un mežonīgas: līmenis parasti sastāv no vairākām arēnām, kurās spēlētājam jāuzvar noteiktu skaitu ienaidnieku, kuri atkārtoti parādās (angļu valodas termins - spawn), pirms turpināt ceļu uz nākamo. Spēlētājs var pārnēsāt neierobežotu ieroču daudzumu, un arī munīcijas līmeņos ir ļoti daudz, lai gan ienaidnieki mirstot to nekad nenomet.
Spēles vizuālais stils ir fantastisks un smieklīgs. Ienaidnieki variē no karavīriem ar raķešmetējiem un gigantiskiem robotiem līdz kliedzošiem pašnāvniekiem - spridzinātājiem bez galvām un ar bumbām rokās. Spēles apkārtne ir svešzemju planētas, Seno ēģiptiešu piramīdas un tropu meži. Serious Sam ir iespējama kooperatīvā spēlēšana, izmantojot dalītā ekrāna režīmu vai ar interneta starpniecību.
Pārveidošana HD
First Encounter HD versija tika izlaista 2009. gada 24.novembrī, savukārt Second Encounter pārveidojums tika publicēts.
Vērtējums
First Encounter saņēma lielu redakciju un patērētāju atzinību. Līdz 2012. gada 25. maijam kopējais vērtējumu rezultāts sasniedza 83% GameRankings, un 87% Metacritic. Spēle saņēma vairākas galvenās balvas no plašsaziņas līdzekļiem, tostarp arī prestižo Game of the Year.
On and On and On
On and On and On (arī On & On & On) ir Zviedrijas popmūzikas grupas ABBA singls. Dziesmas autori ir Bjērns Ulveuss un Benni Andešons, bet vokālo sniegumu veido Angnētas Feltskūgas un Anni Fridas Lingstades balsis. Šī dziesma tika izdota 1980. gadā albuma Super Trouper sastāvā, kā arī kā singls piecās valstīs. Dziesma ir sacerēta doriskajā skaņkārtā.
Dziesmas vēsture
On and On and On sākotnēji sacerēšanas stadijā nosaukums bija ieplānots Esses vad det svänger när man spelar jazz (lv). Ar šādu nosaukumu šo dziesmu sāka ierakstīt jau 1980. gada 12. februārī, bet vēlāk dziesmas nosaukums mainījās uz Til' the Night is Gone. Dziesma saglabāja šādu nosaukumu no 1980. gada 9. līdz 24. aprīlim, kad to pārdēvēja par On & On & On.
Singls tika izdots tikai noteiktās teritorijās — Austrālijā un Japānā ar The Piper B-pusē, Argentīnā, Kanādā ar B-pusi Our Last Summer un ASV 12" formātā vienlaikus ar Super Trouper and Lay All Your Love on Me, ar kuriem tas ieguva 1. vietu Hot Dance Club Play singlu topā, kā arī izdots 7" formātā ASV.
Singls tika veidots iedvesmojoties no The Beach Boys dziesmas Do It Again. On & On & On piedziedājuma fona vokālu izpildīja ABBA dalībnieks Benni Andešons. Turpretī The Beach Boys dalībnieks Maiks Lavs savā 1981. gada solo albumā izpildīja On and On and On kaverversiju. Albuma veidošanas laikā The Beach Boys tikās ar ABBA un novērtēja grupas centienus izmantot viņu singla vokālo sniegumu. Šī dziesma arī tika izmantota veidojot Slipping Through My Fingers Medley, kas tika izdots LP formātā Japānā.
Dziesmas izpildījumi
On and On and On tika izpildīts Show Express vācu televīzijas šovā. Neilgi pirms iecerētās šova filmēšanas Vācijā, tika saņemti sagūstīšanas draudi pret Bjērna un Angnētas bērniem, tāpēc uzstāšanās tika filmēta Stokholmā. Ja grupa būtu filmējusi Vācijā, tad viņiem būtu iespēja izpildīt arī citas dziesmas no jaunā albuma, ne tikai On and On and On, The Winner Takes it All un Super Trouper. Šis On & On & On izpildījums vēlāk tika pārraidīts arī Zviedrijas televīzijā šovā Bälinge byfest, kur pirms izpildījuma skatītājiem On and On and On "piesaka" Frīda, rādot dažādu smieklīgu mīmiku. 2004. gadā televīzijas šovā Diggiloo tika parādīts neliels fragments no šova mēģinājuma, kur tiek izpildīta šī dziesma, bet ir arī atrodami videomateriāli ar visu dziesmas mēģinājumu, bet melnbaltā krāsā. 2015. gada novembrī SVT publiskajā televīzijas arhīvā tika publicēta šova Bälinge byfest sērija, kurā ir redzams krāsains dziesmas izpildījuma mēģinājums augstā kvalitātē.
Singls tika izpildīts arī "dzīvajā" Dick Cavett meets ABBA koncerta laikā. Viena no Dick Cavett meets ABBA koncerta pārraidēm beidzās ar šo dziesmu, bet cita — turpinājās, tāpēc pilnais singla izpildījuma video ir grūti atrodams. 1986. gadā Dick Cavett meets ABBA izpildījuma audio tika izdots ABBA Live albuma sastāvā, kā viens no trijiem bonusa skaņu celiņiem CD izdevumā.
Dziesmas video
1993. gadā dziesma tika pagarināta, lai ABBA singlu un video apkopojumā More ABBA Gold On and On and On garums (3:40) būtu atbilstošs dziesmas video garumam (4:11), kurā šī pagarinājuma vietā ir agrīnās versijas piedziedājums:
Uzdevumi.lv
Uzdevumi.lv ir mācību vadības platforma, kas piedāvā teoriju, uzdevumus un testus 1.—12. klases mācību priekšmetos. Portālā reģistrējušies vairāk kā 500 000 lietotāju. Uzdevumi.lv tiek izmantots kā digitāls mācību rīks, kas paredzēts skolotājiem, skolēniem un vecākiem. Portāla pamatā ir GenExis tehnoloģija, kas ļauj izveidot uzdevumus ar daudz dažādiem variantiem. Kopā portālā ar GenExis tehnoloģiju ir izveidoti vairāk nekā 10 000 000 uzdevumu variantu (katram uzdevumam vidēji 100 dažādi varianti) ar pareizajām atbildēm un skaidrojumiem, kas tiek parādīti pēc uzdevuma izpildes.
Uzdevumi.lv mērķis
Uzdevumi.lv mērķis ir atvieglot skolotāja darbu, palīdzēt skolēniem uzlabot zināšanas un padarīt mācību procesu aizraujošu.
Tehnoloģijas izstrāde un darbība
2008. gadā "SIA Data Pro Group" sadarbībā ar 6 citām partnerības organizācijām no 5 dažādām valstīm uzsāka inovāciju pārneses projektu “Matemātikas, fizikas un ķīmijas priekšmetu datorizētu vingrinājumu ģenerēšanas un novērtēšanas sistēma — GenExis”. Projekta pamatojums tika balstīts uz dažādiem pētījumu rezultātiem, kas parādīja nepieciešamību pēc rīkiem un metodēm, kas varētu palielināt skolēnu motivāciju un interesi par dabaszinātņu un matemātikas priekšmetiem, kā arī uzlabot viņu sasniegumu līmeni. GenExis ir Latvijā izveidota datorizēta uzdevumu ģenerēšanas un vērtēšanas sistēma, kuras iespējas digitālā mācību satura izveidē tika veiksmīgi pārbaudītas 5 Eiropas valstīs — Latvijā, Igaunijā, Lietuvā, Slovākijā un Lielbritānijā. Patlaban tā tiek aktīvi izmantota ES un NVS valstīs.
Uzdevumi.lv saturs tiek izstrādāts, izmantojot GenExis sistēmu, kas dod iespēju vienam uzdevumam veidot dažādas variācijas, mainot tādus elementus kā cipari, vārdi, attēli un citi. Pēc uzdevuma izpildes sistēma parāda skolēnam konkrētā varianta pareizo atbildi un tās skaidrojumu, kas palīdz ātrāk saprast savu kļūdu un un mācīties no tās. Atkārtojot vienu un to pašu uzdevumu vairākas reizes, sistēma katru reizi izsniedz jaunu uzdevuma variantu, kura izpildē skolēns var izmantot iepriekšējā variantā iegūtās zināšanas. Šāda sistēma palīdz nodrošināt pašvadītu mācību procesu.
Uzdevumi.lv pamatfunkcijas
Uzdevumi.lv publicētie mācību materiāli — teorija, uzdevumi un testi atrodami sadaļā “Virtuālā skola” un ir pieejami bez maksas. Lai tos izmantotu ir nepieciešams veikt reģistrāciju, izvēloties atbilstošo reģistrācijas lomu, kas dod iespēju portālu izmantot individuālām vajadzībām un mērķiem. Uzdevumi.lv reģistrācijai piedāvā 7 lomas: pirmsskolēns, skolēns, skolotājs, vecāks, students, viesis, privātskolotājs. Lietotājiem pēc autorizācijas ir pieeja 1.-12. klašu mācību saturam un sistēma automātiski piedāvā iespējas atkarībā no reģistrētās lomas portālā.
Uzdevumi.lv iespējas
Skolotājiem — mācību materiālu datubāze 1.-12. klasei; iespēja veidot un uzdot skolēniem elektroniskus pārbaudes darbus un mājasdarbus; iespēja veidot savus uzdevumus; automatizēts vērtēšanas process un vērtējumu pārnešana uz E-klasi un Mykoob.
Skolēniem — iespēja patstāvīgi mācīties sadaļā "Virtuālā skola"; momentāna atgriezeniskā saite par izpildītajiem uzdevumiem; paziņojumi par uzdotajiem darbiem; iespēja risināt skolotāja uzdotus pārbaudes darbus un mājasdarbus.
Vecākiem — detalizēta statistika par bērna mācību aktivitāti un rezultātiem portālā; paziņojumi par neizpildītajiem mājasdarbiem; ikmēneša atskaites par bērna mācību progresu.
Sadarbība
2010. gadā Uzdevumi.lv uzsāka savstarpēju sadarbību ar skolvedības sistēmu E-klase. Sadarbības rezultātā E-klases lietotāji var pildīt uzdevumus portālā Uzdevumi.lv bez papildus autorizēšanās, jo skolēni, kuri pieslēgušies E-klasei, var atvērt savu Uzdevumi.lv profilu. Tāpat skolotāju ērtībām tika realizēts automatizēts vērtēšanas process un vērtējumu pārnešana uz E-klasi no Uzdevumi.lv portāla.
2016. gadā uzsākās sadarbība ar Valsts izglītības satura centru (VISC), organizējot atsevišķu diagnosticējošo darbu izpildi tiešsaistē: 2020. gadā uzsākta sadarbība ar skolu un augstskolu pārvaldes sistēmu Mykoob.
Publikācijas un sasniegumi
2007. gadā tika uzsākts "Leonardo da Vinci" programmas inovāciju pārneses projekts „Uzdevumu ģenerēšanas un vērtēšanas sistēmas Genexis matemātikas, fizikas un ķīmijas priekšmetu apguvei”.
2018. gada datu apkopojums ārvalstu un Latvijas pieredzes analīze par digitālo mācību līdzekļu pieejamību un izmantošanu vispārējās izglītības mācību satura nodrošināšanai.
2019. gadā uzsākts Eiropas Sociālā fonda projekts "Digitālo mācību un metodisko līdzekļu izstrāde Uzdevumi.lv modernizācijai" (Nr.8.3.1.2/19/A/005), kura ietvaros tiek izstrādāti jauna satura digitālie mācību un metodiskie līdzekļi 1.—9. klasei matemātikas, valodu (latviešu un krievu valodas) un dabaszinību mācību jomās pēc "Skola2030" paraugprogrammām.
Frančesko Kasagrande
Frančesko Kasagrande (it; dzimis Florencē) ir bijušais Itālijas šosejas riteņbraucējs, kura profesionālā karjera ilga no 1992. līdz 2005. gadam.
Viņš bija stabils braucējs Lielajās tūrēs un viendienas sacensībās. 2000. gada Giro d'Italia priekšpēdējā posmā viņš valkāja līdera kreklu, bet nespēja to nosargāt, un uzvarēja cits Itālijas sportists Stefāno Garcelli. Noslēgumā Kasagrande ieguva tikai kalnu klasifikācijas uzvarētāja krekliņu.
No nozīmīgākajām viendienas sacensībām viņš 1998.un 1999. gadā uzvarēja Sansevastjanas klasikas sacensībās, kam sekoja uzvara 2000. gada La Flèche Wallonne. 1999. gadā viņš finišēja ceturtais Pasaules čempionātā grupas braucienā.
2005. gadā Kasagrande beidza karjeru.
1998. gadā Tour de Romandie laikā Kasagrandem tika uzrādītas pozitīvas dopinga analīzes, un viņu atlaida no Cofidis komandas.
Jupiteras ceļš
"Jupiteras ceļš" (en) ir 2015. gada ASV un Austrālijas zinātniskās fantastikas filma, kuras režisores, scenārija autores un vienas no producentēm ir Vačovsku māsas. Galvenās lomas atveido Čanings Teitums, Mila Kūnisa, Šons Bīns, Edijs Redmeins un Daglass Būts. Filmas pirmizrāde notika Sandensas kinofestivālā.
Jaunā sieviete Jupitera atklāj, ka viņa ir starpgalaktiskas citplanētiešu dinastijas mantiniece, kurai jāaizsargā Zemes iedzīvotāji.
Coptotriche admirabilis
Coptotriche admirabilis ir alotājkožu dzimtas suga. Tā ir sastopama ASV - Aiovas un Ohaio štatos. Kāpuru saimniekaugi ir rožu ģints pārstāvji, tajā skaitā Rosa carolina un Rosa palustris.
Julijana Janeva
Julijana Janeva (bg; dzimusi ) ir bulgāru brīvā stila cīkstone, 2021. gada Eiropas čempionāta sudraba medaļas ieguvēja un 2020. gada Pasaules kausa individuālā turnīra uzvarētāja.
Biogrāfija
Starptautiskās sacensībās Julijana Janeva startē kopš 2014. gada. Viņa ir 2014. gada pasaules kadetu čempionāta bronzas medaļniece, Pasaules un Eiropas junioru čempionātu godalgoto vietu ieguvēja.
2019. gada pasaules čempionātā Kazahstānas galvaspilsētā svara kategorijā līdz 65 kg Janeva beigu protokolā bija piektā, bronzas mačā zaudējot Azerbaidžānas pārstāvei Elisai Manolovai.
2020. gada decembrī Serbijas galvaspilsētā Belgradā 2020. gada individuālajā Pasaules kausa izcīņā cīņas sportā Julijana svara kategorijā līdz 72 kg finālcīņā uzvarēja Turcijas sportisti Buse Tosunu un izcīnīja zelta medaļu. Šis ir pirmais augstākais Bulgārijas sportistes panākums pieaugušo cīņas sacensībās.
Dins (nozīmju atdalīšana)
Dins var būt:
Julijana Janeva
Biogrāfija
2021. gada Eiropas čempionātā, kas aprīlī notika Varšavā, svara kategorijā līdz 72 kg Bulgārijas sportiste izcīnīja sudraba medaļu, finālā zaudējot sportistei no Ukrainas Allai Belinskai.
Losandželosas "Galaxy"
Losandželosas "Galaxy" ir ASV futbola klubs no Losandželosas Kalifornijas štatā. Dibināts 1994. gadā, spēlē ASV augstākā futbola līgā jeb MLS. Mājas spēles aizvada Dignity Health Sports Park stadionā.
Ārējās saites
Oficiālā mājaslapa
Liborijs Depkins
Liborijs Depkins (, 1652—1708) bija vācbaltiešu luterāņu mācītājs. Rīgas Jāņa baznīcas latviešu draudzes mācītājs (1690), Rīgas Domskolas rektors, Rīgas pilsētas konsistorijas piesēdētājs (1701), latviešu izdevumu redaktors un cenzors, latviešu valodas Bībeles pirmā izdevuma redakcijas komisijas loceklis. Latviešu garīgo dziesmu un "Vācu-zviedru-poļu-latviešu vārdnīcas" autors.
Dzīvesgājums
Dzimis 1652. gada 30. augustā Madlienas draudzes novada luterāņu mācītāja Hieronīma Depkina un viņa sievas Katrīnas fon Dammas ģimenē. Viņa vecāki mira 1657. gadā, kad Otrā Ziemeļu kara laikā izpostīto Vidzemi bija pārņēmis bads un mēris. Mācījās Rīgas bāreņu skolā un Domskolā. 1672. gadā viņš sāka teoloģijas studijas Greifsvaldes, tad Rostokas, Helmštetes Universitātēs (1672) un Braunšveigas Collegium Carolinum (1673). Pēc studiju noslēguma Leipcigas Universitātē Depkins 1676. gadā atgriezās dzimtenē un iestājās Zviedrijas karadienestā kā Knoringa pulka mācītājs, tulkoja Kārļa XI kara likumus latviešiem, kuri dienēja Zviedru Vidzemes armijā.
1680. gadā Depkins kļuva par Rīgas domskolas rektoru, bet 1681. gadā viņu iecēla par Limbažu draudzes novada mācītāju. Šajā gadā viņš apprecējās ar prāvesta Bartolomeja Štībnera (Stübner) meitu Annu, viņiem piedzima divi dēli Bartolomejs (1682–1746) un Georgs, meita Ģertrūde Elizabete.
1690. gada 22. martā Depkinu iesvētīja par Rīgas Jāņa baznīcas latviešu draudzes mācītāju. 1699. gadā viņš piedalījās latviešu dziesmu grāmatas Lettische Postill izdošanā, kurā bija ievietoti paralēlie G. Manceļa teksti. Pēc Lielā Ziemeļu kara sākuma 1701. gadā viņu iecēla par Rīgas pilsētas konsistorijas piesēdētāju. Kara laikā viņš strādāja pie Zviedrijas armijai domātās latviešu-vācu, vācu-latviešu vārdnīcas (publicēja paraugu ar 65 vārdiem un lūgumu lasītājiem tos papildināt līdz 1200 vārdiem) un "Vācu-zviedru-poļu-latviešu vārdnīciņas" (Wörterbuchlein, 1705) ar 1000 vārdiem 114 lappusēs. 1704. un 1705. gadā Depkins strādāja pie 16 000 vārdu lielas latviešu-vācu vārdnīcas izveides, kas palika manuskripta formā un glabājas Latvijas Universitātes Akadēmiskajā bibliotēkā.
Miris 1708. gada 12. decembrī Rīgā.
Melissa & Joey
Melissa & Joey ir amerikāņu situāciju komēdijseriāls, kura autori ir Deivids Kendals un Bobs Jangs. Seriāls ABC Family televīzijas kanālā tiek pārraidīts kopš. Tam ir četras sezonas un vairāk nekā 90 sērijas.
Melissa & Joey ir par pilsētas padomes politiķi Melu Bērku un bijušo uzņēmēju Džo Longo, kuru Bērka nolīgst kā aukli saviem māsas bērniem, kas pēc vecāku saistības ar Ponci shēmu, kurā cieta arī Longo, sāk dzīvot pie Melas.
Seriālā galvenās lomas attēlo Melisa Džoana Hārta, Džoijs Lorenss, Teilore Spreitlere un Niks Robinsons. Melissa & Joey ticis nominēts divām People's Choice balvām kā iemīļotākais kabeļtelevīzijas komēdijseriāls.
Intermediate eXperimental Vehicle
Intermediate eXperimental Vehicle (IXV) ir Eiropas Kosmosa aģentūras kosmiskais lidaparāts ieiešanas atmosfērā tehnoloģiju pārbaudei. Tas palaists 2015. gada februārī suborbitālā lidojumā.
Kosmoplānam izmantots bezspārnu korpuss. Tā nolaišanos atmosfērā varēja kontrolēt ar diviem kustīgiem aizplākšņiem. Lidaparāta garums ir 5 m, platums 2,2 m, augstums 1,5 m. Nosēšanās paredzēta ar izpletņiem.
2012. gadā Arizonā notika virsskaņas izpletņu sistēmas izmēģinājumi. 2013. gada 21. jūnijā Vidusjūrā notika nomešanas modeļa izmēģinājumi, lidaparātu nometot no 3 km augstuma.